See motosuvi tuli teisiti, osalejaterekordiga
#000000
„Kui eelmisel aastal olime sunnitud koroonapuhangu tõttu ära jätma traditsioonilised krossisündmused Hiiumaal, siis sel aastal oli saatus meie poolt ning korraldasime taas kauaoodatud krossilaagri ja -võistluse,” oli MTÜ Hiiumaa Motoharidus eestvedaja Valeri Gramakovski tehtuga rahul.
#000001
Suvine motokrossi treeninglaager Hiiumaal sai alguse aastaid tagasi kui Gramakovski ning MTÜ Motokrossipisik eestvedaja ja treener Hannes Prikk otsustasid kokku tuua Hiiumaa ja mandri trennilapsed, et üheskoos sõiduoskusi lihvida.
#000002
„Alustasime kunagi umbes paarikümne lapse ja lapsevanemaga,” meenutas Gramakovski. Sel aastal osales laagris ligi poolsada last ja noort ning teist sama palju vanemaid. Kahepäevane intensiivne treeninglaager toimus Nurste krossirajal.
#000003
Kui eelmine kord oli laagris külalistreeneriks Jörgen-Matthias Talviku, siis seekord motolegend Gert Krestinov, kes juhtis trenne ja jagas nippe teisel laagripäeval.
#000005
Laupäeval peeti Nurste krossirajal osalejaterohke Hiiumaa MX Open harrastajatele. Seekord osalesid ka sõitjad, kes võistlevad suurematel võistlustel. Kokku startis krossil 76 võistlejat 13 klubist üle Eesti. Noorim võistleja oli vaid kahe ja poole aastane ning kõige vanem isade võistlusklassis sõitnud vanaisa.
#000006
Kõige olulisemaks nimetas ta seda, et keegi tõsiselt viga ei saanud ja ette tuli õnneks vaid kergemaid kukkumisi – nii jäid kõigile osalejaile mootorimürinat täis päevadest vaid meeldivad mälestused. Gramakovski tänas kõiki sponsoreid ja toetajaid ning häid inimesi, kes aitasid seda suursündmust luua ja ellu viia. Erilise tänu pälvisid MTÜ Hiiumaa Motoharidus trenni-
lapsed ja lapsevanemad. Samuti abilised ja fännid, kes aitasid teha ettevalmistusi ja krossivõistlust läbi viia.
#000008